  Туспуктэм: Григорий Фомин Майя Бывальцева 2023-тӥ арын Удмуртиын трос квартираем 179 коркаосын 268,56 миллион манет тыр рос-прос тупатъян ужъёс ортчытозы. Ужез нуись огазеяськонъёс быръемын. Со сярысь элькун тӧролэн но кивалтэтлэн пресс-службазы ивортӥз. « Лотъёсты кылдытон но аукционъёсты ялон кылем арын ик вал ни. Ми лэсьтӥськисьёсты котькуд ар вазьгес бырйыны турттӥськом, соослэн быдэстоно ужъёслэсь быдӟалазэс дунъяны, кулэ материалъёс басьтыны но тупанкылъёсын пусъем вакытэ уж борды кутскыны дырзы мед луоз шуыса » Диана Нововмейская, «Фонд капитального ремонта в УР» огазеяськонлэн кивалтӥсез Лэсьтӥськисьёс туэ 258 пӧртэм ужъёсты быдэстоно луозы. Ивортонын пусъемын, ужъёсты нуыны торгъёсы Умой квалификациен огазеяськонъёслэн реестразы пыртэм компаниос гинэ пыриськыны быгато. Та дыре отчы 212 огазеяськонъёс шедемын, со пӧлысь 33-ез – асьме элькунъя. Тодэ вайытом, Воткаын бадӟымъёслы эмъюртэз но Можгаын нылпи эмъюртэз пуктон ужъёсты йылпумъязы. Тегъёс: тупатъянужъёс улонинты Удмуртия  